เรื่องร้องเรียน (คลอง,ท่อระบายน้ำ) วันที่ 2022-08-16 09:14:12 — แขวงสามเสนนอก เขตห้วยขวาง กรุงเทพมหานคร
ขอแจ้งเรื่องร้องเรียน กรณีชุมชนริมคลองบางซื่อรัชดาภิเษก ได้ให้ความร่วมมือกับภาครัฐเป็นอย่างดี ในการรื้อย้ายบ้านออกจากพื้นที่บุกรุกและทำการเช่าที่ดินเพื่อสร้างบ้านมั่นคงขึ้นใหม่  โดยมีหน่วยงานรัฐหลายหน่วยงานลงมาชี้แจ้ง ขอความร่วมมือ และให้คำมั่นสัญญาหลายอย่างไว้กับชาวบ้านที่เข้าร่วมโครงการ    แต่ขณะนี้ชาวบ้านกลับถูกทอดทิ้งจากหน่วยงานที่มีหน้าที่ดูแล    ดังนี้  1.การที่สำนักการระบายน้ำ ขอพื้นที่เพื่อทำการก่อสร้างเขื่อน ชาวชุมชนได้ทำการรื้อย้ายบ้านเรือนให้  แต่กลับไม่เข้ามาดำเนินการให้เรียบร้อย  จนบ้านมั่นคงสร้างเสร็จ และกำลังสร้างระบบบำบัดน้ำเสีย แต่สำนักการระบายน้ำ และสำนักงานเขตห้วยขวาง และ พอช. ได้เข้ามาแจ้งให้ชาวบ้านหยุดการก่อสร้างไว้ก่อน ทั้งๆที่ได้มีการว่าจ้างผู้รับเหมาดำเนินการก่อสร้างจนเกือบจะแล้วเสร็จแล้ว  และมีการจ่ายเงินค่างวดงานไปแล้วด้วย  จนเวลาผ่านมามากว่า 2 ปี  สำนักการระบายน้ำกลับไม่เข้ามาดำเนินการใดๆเลย  ทั้งๆที่ได้เคยมีการทำหนังสือไปทวงถามความคืบหน้าแล้ว แต่ก็ไม่มีการตอบกลับแต่อย่างใด  ซึ่งทำให้ชาวบ้านได้รับความเดือดร้อนเป็นอย่างมาก เนื่องจากท่อระบายน้ำเสียของชุมชนทำไม่แล้วเสร็จ  ต้องต่อท่อบายพาสลงคลองสาธารณะ  และประสบกับปัญหาท่อตันขึ้นหลายครั้ง  อีกทั้งยังเกิดปัญหาไปยังสหกรณ์ของชุมชนที่เป็นผู้ว่าจ้างผู้รับเหมาด้วย  

เรื่องที่ 2. สำนักงานเขตห้วยขวางไม่มีความจริงใจ และไม่บังคับใข้กฎหมาย และคำมั่นสัญญาที่ให้ไว้กับชาวบ้านที่ทำการรื้อย้ายบ้านเรือนเพื่อสร้างบ้านมั่นคง   กลับปล่อยปละละเลยไม่สนใจลงมาให้ความช่วยเหลือประชาชนที่ให้ความร่วมมือในการรื้อย้ายจนได้รับความเดือดร้อน และไม่ยอมบังคับใข้กฏหมายกับผู้กระทำผิด ดังที่เคยรับปากไว้  ขณะนี้ เกิดปัญหลายอย่างขึ้น ชาวบ้านจึงส่งหนังสือไปหา สนง.เขตห้วยขวาง ให้ช่วยจัดการประชุมหน่วยงานต่างๆที่เกี่ยวข้องขึ้น แต่ สนง.เขตห้วยขวางกลับไม่ใส่ใจ  อ้างว่าไม่สามารถจัดการประชุมได้   ทั้งๆที่ก่อนหน้านี้สามารถจัดประชุมได้ หากเป็นเรื่องผลประโยชน์ของ สนง.เขตเอง  
จึงอยากขอให้ท่านผู้ว่าและทีมงานช่วยลงมาดูแล และช่วยแก้ไขปัญหาของชาวบ้านชุมชนริมคลองบางซื่อรัชดาภิเษกด้วย
จากตัวแทนชาวบ้านชุมขนริมคลองบางซื่อรัชดาภิเษก